Ce trebuie să știi despre implantul de păr. Dacă este complexă, intervenția poate dura și 16 ore.
Implantul de păr costă între 2000 și 7000 de euro. Dacă este foarte complexă, intervenția poate dura și 16 ore. În România, prețul este cu 60% mai mic față de piețele externe.
Studiile arată că unul din doi bărbați au probleme cu căderea părului. Pentru că nu se pot obișnui cu capul gol, tot mai mulți apelează la intervenții chirurgicale.Doctorul Felix Popescu are undeva la 1000 de pacienți pe an. Este cunoscut în această industrie. A realizat o operație mondială în premieră, care i-a adus o stea pe Walk of Fame: Primul implant de păr pe grefe de piele. Fără să aibă pretenții financiare, doctorul Mihai a ajutat 30 de victime ale incendiului din Colectiv care au avut nevoie de implant. Un astfel de serviciu costă între 2000 și 7000 de euro.Felix Popescu, medic estetician: "Transplantul de păr, până la urmă, rezolvă o problemă în interiorul capului, nu în exterior neapărat. Pacienții își recunosc cu greu că suferă pentru faptul că nu au păr. Doctorul trebuie să înțeleagă ce dorește pacientul.“Daniel, pacient: "Chiar nu este dureroasă. Mie personal mi se pare foarte, foarte ușoară. Îmi place să mă întrețin foarte bine, îmi place să am un aspect bun, plăcut. Mă face să mă simt mai safe, mai în siguranță.“Felix Popescu, medic estetician: "Este o intervenție chirurgicală destul de lungă, ea poate varia de la patru la opt ore într-o singură zi și poate ajunge până la două zile consecutiv. Piața, în momentul de față, cu tot cu turismul extern nu cred că depășește 3000 de pacienți.“.